Καλησπέρα σας, ονομάζομαι Κούλικα Χρύσα και είμαι μέλος της ομάδας που έχουμε στην περιοχή του Τριλόφου τη robot set go. Θα ήθελα να σας ενημερώσω για τις δράσεις μας και σε περίπτωση που ενδιαφέρεστε μπορούμε να επικοινωνήσουμε και μέσω τηλεφώνου. Διδάσκουμε ρομποτική σε τμήματα δημοτικού και γυμνασίου. Η εκπαιδευτική δυναμική των προγραμματιζόμενων ρομποτικών κατασκευών LEGO MINDSTORMS συνίσταται στη δυνατότητα που προσφέρει στους μαθητές, να συνθέσουν μια μηχανική οντότητα (π.χ. ένα μοντέλο αυτοκινήτου) και να την κατευθύνουν με τη βοήθεια ενός απλού και εύχρηστου προγραμματιστικού περιβάλλοντος. Τα παιδιά όταν  κατασκευάζουν και προγραμματίζουν ένα ρομπότ έχουν την ευκαιρία να μάθουν παίζοντας και να αναπτύξουν δεξιότητες.

Η ρομποτική αφενός, είναι μία διασκεδαστική και ενδιαφέρουσα δραστηριότητα που δίνει τη δυνατότητα στο μαθητή να εμπλακεί με τη δράση, αφετέρου μπορεί να χρησιμοποιηθεί σε όλες τις βαθμίδες εκπαίδευσης για τη διδασκαλία διαφόρων εννοιών, κυρίως, από τις Φυσικές Επιστήμες και άλλα γνωστικά αντικείμενα.Η εκπαιδευτική Ρομποτική έχει θετικές επιπτώσεις εκτός από το γνωστικό τομέα και στο συναισθηματικό (αυτοεκτίμηση, αυτοπεποίθηση) και κοινωνικό (κοινωνικοποίηση, απομυθοποίηση). Με τη ρομποτική το παιδί μπορεί να συνδυάσει τη μάθηση με το παιχνίδι και να είναι για αυτό μια όμορφη δραστηριότητα που σκοπό έχει να ευνοήσει το ερευνητικό ενδιαφέρον τους και να νιώθουν και οι ίδιοι επιστήμονες και ερευνητές. Σαφώς τα οφέλη της δραστηριότητας αυτή είναι πολλά.

Το πλεονέκτημα της δικής μας ομάδας είναι ότι μπορούμε να έρθουμε απογευματινές ώρες στο χώρο του σχολείου σας, μεταφέροντας εμείς οι ίδιοι τον απαραίτητο εξοπλισμό, όπως tablet και το κατάλληλο lego κουτί. Τα παιδιά χωρίζονται σε ομάδες που αποτελούνται από 2 άτομα και με αυτόν τον τρόπο μαθαίνουν την αξία της συνεργασίας. Η μέρα και η ώρα του μαθήματος είναι της επιλογής του συλλόγου γονέων και το μάθημα γίνεται μια φορά τη βδομάδα από 1μιση ώρα. Η τιμή του κάθε παιδιού για τις τέσσερις βδομάδες είναι στα 20 ευρώ.

Θα μπορούσαμε να ορίσουμε και μια συνάντηση από κοντά όποτε το επιτρέψει το πρόγραμμα σας και να σας δείξω το κουτί με το εκπαιδευτικό υλικό του ρομπότ που θα χρησιμοποιούν τα παιδιά.



 Στη διάθεση σας για οποιαδήποτε άλλη πληροφορία, σας ευχαριστώ.

Με εκτίμηση,

 Κούλικα Χρύσα